Messier 18
Messier 18 (ka M18 ja NGC 6613) on hajusparv, mis asub Amburi tähtkujus. Parve avastas 3. juunil 1764 Prantsuse astronoom Charles Messier, kes lisas selle oma kataloogi. Maalt vaadatuna asub M18 Omega udukogu (M17) ja Messier 24 vahel. Messier 18 asub Maast 4226 ja Linnutee keskosast 22276 valgusaasta kaugusel. See on hõre täheparv, mille diameeter on 27 valgusaastat ning see on umbes 32 miljonit aastat vana.